钦定古今图书集成/明伦汇编/闺媛典/第177卷 > 任宏妻张氏
## 钦定古今图书集成/明伦汇编/闺媛典/第177卷 > 任宏妻张氏

按《山西通志》：“张氏，任宏妻。夫亡，年二十三，子阙甫周
岁，族人利其产，逼改适。氏引刀断发，毁面誓志，逼不
已，将害其孤，氏屏息扃户，不为动。及阙总角，氏泣曰‘吾今始为汝母，汝始为吾子矣’。”阙早贡于乡，仕至河
间通判。孙汝亮成进士，年八十一卒。隆庆己巳，建坊
旌表。